Heerlike koffie uit die kattebak van 'n Mini - Mooi Leefstyl
Heerlike koffie uit die kattebak van 'n Mini, dit is presies waarvoor Mini Coffee Company bekend staan. Abraham Hercules Vorster en sy vrou, Su-Mari, het die besigheid begin in Februarie 2019. Hulle is beide die mede-eienaars van die besigheid. Die fokus van hul besigheid bly koffie, so koffie is verseker die gewildste produkte.
Hulle 250g koffie bone en gemaalde koffie is by verre die gewildste produk. Die fietsryhemde en koffie-flesse word gewoonlik in beperkte voorraad aangehou. Indien daar beskikbaar is verkoop dit soos soetkoek by 'n kerk basaar op 'n Saterdag. Ons is mal oor die konsep. Wat is dan nou ouliker as om 'n koppie koffie te bestel en dit word voorberei in die kattebak van 'n Mini.
Het jy jou eie besigheid? Mini Coffee Company voorsien ook verskeie plekke van koffiebone vir gebruik of her-verkoop. Indien jy belangstel, kontak Mini Coffee Company direk. Mooi Leefstyl hoop jy geniet die artikel. Onthou om dit met jou vriende op sosiale media te deel.
Die naam, Mini Coffee Company:
Die twee ou Mini's was die perfekte inspirasie om 'n 'mini (klein)' koffie besigheid in hul Mini's te begin. Al die Mini's was in Abraham se familie gewees. Die een 'n restourasie projek wat amper nooit klaar gekom het nie. En die ander een sy studente kar op Stellenbosch, wat trots gepronk het met sy Vrystaat nommerplaat. Abraham se belangstelling in koffie en die avontuur-ryke genot van die woelige Mini's was die mees verregaande kombinasie vir 'n besigheid. Dit het gepas soos 'n handskoen en ontaard in 'n baie opwindende handelsmerk wat maklik aanklank gevind het onder verbruikers.
Beide Su-Mari en Abraham het groot geword in die platteland. Die besigheid se leuse "Enjoy the small things" is grotendeels geïnspireer deur die leefwyse en voorbeeld wat deur hul ouers gestel is – om waarde en genot in die alledaagse gebeure te vind. Die klein plesiere tel.
Hulle produk-mandjie is nie propvol nie en groei stelselmatig saam met die besigheid. Op hierdie stadium bestaan hul produk lys uit koffie, koffie flesse, en fietsryhemde.
Die koffie is beskikbaar in bone of gemaalde koffie en 125g, 250g of 1kg verpakking. Die koffie flesse is 350ml Stanley koffie flesse, in verskillende kleure, met die Mini Coffee Company handelsmerk op.
Fiestry hemde word plaaslik gemaak deur Ciovit. Die hemde het ook die Mini Coffee Company handelsmerk op, met so ekstra tikkie pret, Dan is daar 'n klomp klein Mini Coffee Company logo's wat soos 'polka dots' oor die hemp versprei is.
Soos die besigheid uitbrei sal daar sekerlik nog produkte soos klere, keppe, koffie-toerusting bygevoeg word. Hulle wys uit dat hulle 'n koffie besigheid is en die fokus is om die beste koffie vir die verbruiker te gee.
Inspirasie agter die besigheid:
Assosiasie, hoë kwaliteit, en deurdag is die woorde wat opkom.
Hulle mening is dat indien 'n persoon met 'n produk of 'n handelsmerk kan assosieer is die kans groter dat so 'n persoon dit sal wil koop omdat hy/sy dit regtig wil hê en nie net koop omdat dit mooi of anders is nie.
Hoë kwaliteit is 'n voorvereiste vir enige produk – as dit nie hoë kwaliteit is nie sal dit nie in die produk mandjie ingetrek word nie. Dalk is die regte woord eintlik duursaamheid. In 'n leeftyd waar alles redelik beskikbaar is, is dit soms moeilik om deur die warboel van opsies te sif . Om dan iets te vind wat regtig waarde het. 'n Produk met swak kwaliteit veroorsaak 'n hele ketting-effek. Dan 'n kort leeftyd, swak assosiasie met 'n handelsmerk en eindig op die rommelhoop – wat net 'n mors van natuurlike en finansiële hulpbronne was en nie 'n baie volhoubare praktyk is nie.
Hul produkte is eerder 'n handjie-vol as 'n mandjie-vol. Elke produk is deeglik deur gekyk en gedink voordat daar besluit word om dit deel te maak van die besigheid. Hoe elke produk deel vorm van die besigheid word grotendeels opgeweeg teenoor die kwaliteit daarvan en hoe dit met die besigheid assosieer, en ook met die eindverbruiker resoneer.
Die meeste produkte hou direk verband met koffie en 'n sekere leefstyl of assosiasie wat hulle self met koffie het – avontuur, buitelig, vryheid, waardevol, en vakmanskap.
As dit kom by die fisiese ontwerp en uitleg is dit maar 'n kombinasie van persoonlike styl en voorkeur, met menigte probeerslae, voordat 'n finale besluit geneem word.
Koop Mini Coffee Company se produkte hier:
Alle produkte is beskikbaar op hul webtuiste www.minicoffeeco.co.za. Lesers kan ook 'n spesiale Mini Coffee Company koffie "blend" by Poetry kry wat spesifiek vir Poetry se voorkeur en behoeftes verpak is.
Produkte se vervaardiging:
Die koffiebone kom van regoor die wêreld, maar die waarde toevoeging vind alles op eie bodem plaas. Die koffiebone se oorsprong wissel van Afrika, Sentraal Amerika en Suid Amerika. Dit is waar dit dan saam gerooster word om die perfekte kombinasie van geure te gee. Daarna word die koffiebone in herseëlbare pakkies verpak wat elkeen met die hand gestempel word aan beide kante. Die rooster proses vat enige iets van 12-15 minute, maar om genoeg pakkies vir een sarsie geroosterde bone te stempel vat amper vier maal so lank.
Die fietsry hemde word plaaslik gemaak en aanmekaargesit in Woodstock, Kaapstad deur Ciovita. Ciovita is 'n plaaslike besigheid met 'n voetspoor wat oor die wêreld strek en vervaardig baie hoë kwaliteit fietsry klere asook maskers in hierdie tyd van Covid-19.
Volg die Mini Coffee Company aanlyn:
Die 'mini' koffie besigheid groei teen 'n snel pas en gaan hopelik binnekort hul deure oopmaak vir hul eerste spesialiteit koffiewinkel. Hou hulle sosiale media dop om op hoogte te bly van hul nuutste verwikkelinge.
Jy kan hul webtuiste besoek, 'n e-pos aan hul stuur indien jy enige vrae het of hul volg op sosiale media. Mini Coffee Company is op Instagram, Facebook en Twitter. Maak seker jy volg hulle en wees deel van hulle reis om hul besigheid te groei.